Laz-kanañ Penn ar Bed (ECBM)

Krouet oa bet Laz-kanañ Penn ar Bed (Ensemble Choral du Bout du Monde e galleg) e 1977 hag ennañ ez eus bremañ war-dro 150 kaner o tont eus daou-ugent kumun bennak e Penn-ar-Bed. Difenn ar yezh ha kas war-raok sevenadur Breizh eo pal kentañ ar strollad ha kement-se a vez graet dre an dibab kanaouennoù, anezho kanaouennoù ha sonerezh hengounel met ivez krouidigezhioù, holl e brezhoneg. Dindan renerezh René Abjean e oa bet krouet Laz-kanañ Penn ar Bed. Abaoe 1989 emañ Christian Desbordes o ren al laz-kanañ. 

Oberennoù
Ar Marh dall (1979)

Kanadenn. Savet eo bet ar skrid gant Job an Irien hag ar sonerezh gant René Abjean.

Missa Keltia (1982)

Kanadenn. Savet eo bet ar skrid gant Job an Irien hag ar sonerezh gant René Abjean.

War varh d'ar Mor (1987)

Oratorio. Savet eo bet ar skrid gant Job an Irien hag ar sonerezh gant René Abjean.

Kan evid ar peoh (1989)

Kanadenn. Savet eo bet ar skrid gant Job an Irien hag ar sonerezh gant René Abjean.

Ar Basion Vras (1991)
Sonerezh gant Christian Desbordes.
Komzoù gant Goulc'han Kervella diwar gomzoù eus ar Grennamzer.
Pezh sonerezh evit ur pezh-c'hoari gant Strollad ar Vro Bagan. 

Kemer perzh en deus graet al laz-kanañ en un tregont arvest bennak e-kerzh festivalioù Breizh met ivez e Kompostella e Galisia evit kanañ Ar Basion Vras, ur pezh sonerezh evit ur pezh-c'hoari gant ar Vro Bagan. Emañ an oberenn-se war ar bladenn-arc'hant doubl a voe moullet e 1992.

War henchou ar bed (1993)

Komzoù gant Job An Irien

E 1993 e voe krouet en abati Landeveneg an oratorio keltiek War henchoù ar Bed, ur varzhoneg hir savet gant Job an Irien ha sonaozet gant Christian Desbordes. Ganto o-daou e voe savet daou vloaz goude Oferenn Sant-Gwenole. Kanet e voe an oferenn-se evit ar wezh kentañ e Landevenneg d'ar c'hentañ a viz Mae 1995.

Barzaz Breiz (1994)

Tonioù hengounel tennet eus ar Barzaz Breiz, adaozet gant Christian Desbordes evit al laz-kanañ. Dek anezho a gaver war ar bladenn-arc'hant moullet.

Nedeleg (1998)

Dek sonenn hengounel pe nevez-aozet ha daou don sonerezh krouet gant Christian Desbordes. C'hwek eo bet an degemer graet d'ar bladenn-mañ dreist hon harzoù p'eo bet skignet gant Green Linnet er Stadoù-Unanet, er C'hanada hag e meur a vro estren all. E miz Mae 1999 e voe roet ur priz d'ar bladenn-se e Atlanta (USA) "The Indie Award for the best seasonal music 1998". Gant an AFIM (Association For Independent Music) e voe roet ar priz-se.

Messe à Saint Guénolé (1995) 
Overenn Sant-Gwenole zo an oferenn skrivet gant Job an Irien ha sonaozet gant Christian Desbordes. Kanet e voe evit ar wezh kentañ en abati Landevenneg d'ar c'hentañ a viz Mae 1995.

Gwerz Mari Chapalain

Kalon ar bed (2000)
D'ar 26 viz Kerzu 1999 e voe krouet kanadenn Kalon ar Bed ha kanet e voe evit ar wezh kentañ en Iliz-Veur Kemper. Gant Job an Irien eo bet savet ar skrid-se ha gant Christian Desbordes ha René Abjean e voe savet ar sonerezh. Kontañ a ra istor ar Gristeniezh e Breizh.

Buhez (2000)

E-kerzh festival Kann al Loar e Landerne d'an 11 a viz Gouhere 1999 e oa bet kinniget gant al laz-kanañ un arvest nevez Buhez, ur pemzek kanaouenn bennak aozet adal skridoù barzhoniezh skrivagnerien vodern.

Deiz al lid (2008)
Reiñ lamm d'ar rakvarnioù, reiñ nerzh ha startijenn d'an dishañvalded, liammañ an dud etrezo, setu aze perzh pennañ ar muzik, a gav deomp. Er c'hanaouennoù a c'helloc'h klevet war ar bladenn-mañ ez eus bet mesket livioù ha pinvidigezhioù ar brezhoneg gant sonioù bev sevenadurioù all, hag int-i gwriziennet e ene ar pobloù ivez a-benn reiñ ton d'an eskemmoù, d'ar peoc'h, d'ar garantez, d'ar vignoniezh ha d'al lidoù etre an dud hag ar pobloù.

Liammoù Diavaez
Lec'hienn ofisiel ECBM

Rummad:Sonerezh Breizh
Rummad:Lazoù-kanañ Breizh